
Bórtartalmú biciklo[1.1.1]pentán származékok szintézise és vizsgálata

Kulcsszavak: Biciklopentán; Alkilborán; Propellán;
A biciklo[1.1.1]pentán származékok előtt nagy jövő áll, de még mindig nagy problémát jelent, hogy nagyobb méretben nehéz velük dolgozni. Ez a nehézség a BCP alapjául szolgáló [1.1.1]propellán kis stabilitásából származik. Fontos mérföldkő lenne a BCP-t tartalmazó molekulák kutatásában, ha ezt a problémát megoldanák. Ehhez az kell, hogy egy olyan könnyen előállítható BCP-származékot találjanak, aminek a tárolása könnyedén megoldható és még fontosabb, hogy egyszerűen átalakítható legyen. Ezzel a BCP származékok kutatása a bioizosztériában új lendületet kaphatna és segítene a már kidolgozott BCP egységet tartalmazó hatóanyagok ipari gyártásában.
Kutatásom során egy ilyen stabil és könnyen továbbalakítható BCP származékot kerestem. Az általam vizsgált 1,3-biszpinakoloboril-biciklo[1.1.1]pentánról kiderült, hogy jó hozammal (71-76%) egyszerű körülmények között előállítható mindenféle additív nélkül. Az is bebizonyosodott róla, hogy egy stabil fehér por, ami nem igényel inert atmoszférikus tárolást és nincs fényérzékenysége valamint szobahőmérsékleten eltartható.
A továbbalakíthatóságát vizsgálva azonban nem jártam sikerrel. Suzuki kapcsolási reakciót számos paraméter mellet megpróbáltam kivitelezni, de egyik sem járt sikerrel kivétel nélkül visszamaradtak a kiindulási anyagok.
Ezután a dihidroxidá alakításával próbálkoztam a mi szintén nem adott terméket.
Korlátozott sikernek a BCP-(BF3K)2 só kialakítása számít, amit NMR vizsgálattal sikeres reakciónak feltételeztünk, de nem próbáltuk meg továbbalakítani.
Összességében elmondható erről az anyagról, hogy bár kellőképpen stabil, nem alkalmas BCP származékok előállítására, vagy ha valamilyen módon mégis annak bizonyítására további kutatást szükséges.
A 1,3-biszpinakoloboril-biciklo[1.1.1]pentán deszimetrizálása sikerrel járt de az így kapott termék sem bizonyult tovább alakíthatónak Suzuki-keresztkapcsolási reakciókban.
A neopentiloborilBCP származék előállításának optimálására és tovább alakíthatóságának vizsgálatára jövőbeli kutatás szükséges.



